**Ministru kabineta noteikumu projekta ,,** **Grozījumi Ministru kabineta 2016.gada 15.jūlija noteikumos Nr.469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz:   1. Ministru kabineta 2016.gada 29.novembra sēdes protokollēmuma (prot. Nr.65, 22§) 2. punktu; 2. Attīstības finanšu institūcijas likuma 12.panta ceturto daļu; 3. [Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma](http://likumi.lv/ta/id/) [20. pant](http://likumi.lv/ta/id/#p20)a 14.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 15.jūlija noteikumi Nr.469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai” (turpmāk - MK noteikumi Nr.469) nosaka atbalsta piešķiršanas nosacījumus paralēlajiem aizdevumiem – ilgtermiņa investīciju aizdevumiem ar paaugstinātu kredīta risku. Paralēlais aizdevums tiek sniegts kopā ar Latvijā reģistrētas kredītiestādes vai tās meitas sabiedrības finansējumu.  Ministru kabineta 2016.gada 29.novembra sēdē (prot. Nr.65, 22§) tika skatīts Finanšu ministrijas sagatavotais informatīvais ziņojums “Par Latvijas mazo un vidējo komersantu mikrokreditēšanas programmas izpildes rezultātiem” (turpmāk – Informatīvais ziņojums), saskaņā ar kuru uz 2016.gada 30.septembri aizdevumu izsniegšanai ir pieejami līdzekļi 740 579 *euro* apmērā. Tā kā programmas portfelī vēl ir vairāki aizdevumi, no programmas finansējuma tiek segtas programmas ieviešanas izmaksas, tādēļ katru mēnesi samazinās programmas finansējums. Saskaņā ar operatīvajiem finanšu datiem uz 31.03.2017, aizdevumu izsniegšanai ir iespējams novirzīt 725 000 *euro*. Par pārējo finansējumu, ko var izmantot jaunu aizdevumu izsniegšanai, varēs lemt pēc programmas slēgšanas, kad būs precīzi zināms rezultāts visas programmas darbības laikā.  Ministru kabineta 2008.gada 2.decembra rīkojuma Nr.752 “Par Latvijas mazo un vidējo komersantu mikrokreditēšanas programmu” (prot. Nr.83, 39.§) (turpmāk – MK rīkojums Nr.752) pielikuma 6.punktā noteikts, ka sākotnēji programmas finansēšanai nepieciešamie līdzekļi veidojas no valsts akciju sabiedrības "Latvijas Hipotēku un zemes banka" (akciju sabiedrība "Attīstības finanšu institūcija Altum" (turpmāk - sabiedrība Altum) ir saistību pārņēmējs) ieguldījuma LVL 112 960,81 (160 728,75 *euro*), kas ir 20% no kopējā programmas apjoma, un Finanšu ministrijas ieguldījuma LVL 451 843,23 (642 914,99 *euro*) apmērā, kas ir 80% no programmas kopējā apjoma. Attiecīgi jaunu aizdevumu izsniegšanai (pieejams finansējums 725 000 *euro)* sabiedrības Altum finansējuma daļa ir 145 000 *euro*, bet Finanšu ministrijas daļa 580 000 euro.  Pamatojoties uz Ministru kabineta 2016.gada 29.novembra sēdes protokollēmuma (prot. Nr.65, 22§) 2. punktu, kas nosaka: “Ekonomikas ministrijai sadarbībā ar akciju sabiedrību "Attīstības finanšu institūcija Altum" līdz 2017.gada 1.martam izstrādāt: 2.1. normatīvo aktu par Aizdevumu fondā uzkrāto līdzekļu izlietošanu”, Ekonomikas ministrija (turpmāk – EM) sadarbībā ar sabiedrību Altum ir izstrādājusi normatīvo aktu par Aizdevumu fondā (t.i. “Latvijas mazo un vidējo komersantu Mikrokreditēšanas programmas” atmaksu publiskais finansējums) uzkrāto līdzekļu izlietošanu.  Mikrokreditēšanas sistēmas uzturēšana turpmākajos gados tiks nodrošināta Ministru kabineta 2016.gada 31.maija noteikumu Nr.328 “Noteikumi par mikroaizdevumiem un starta aizdevumiem” ietvaros, saskaņā ar kuriem mikroaizdevumu un starta aizdevumu piešķiršanai ir paredzēts finansējums 34 000 000 *euro* apjomā un papildus finansējums tuvākajos gados nav nepieciešams. Mikrokreditēšanas programmas ietvaros tiks veicināta Latvijas reģionu ekonomiskā aktivitāte, kā arī radītas iespējas jaunu darba vietu izveidei.  Eiropas Savienības 2014.-2020.gada plānošanas perioda finanšu instrumentu finansējums 3.1.1.specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” ietvaros pieejamas tikai maziem un vidējiem komersantiem, bet nav pieejams lielajiem komersantiem. Lielajiem komersantiem paralēlajiem aizdevumiem vai aizdevumu garantijām novirza finansējumu no 2004.-2006.gada plānošanas perioda finanšu instrumentu programmu ietvaros atmaksātā publiskā finansējuma vai finansējumu no citiem avotiem, kas pieļauj finanšu instrumentu atbalsta sniegšanu lielajiem komersantiem.  Atbilstoši MK noteikumu Nr.469 13.punktam, paralēlie aizdevumi lielajiem saimnieciskās darbības veicējiem ir pieejami pēc Eiropas Stratēģisko investīciju fonda garantiju (turpmāk – ESIF garantijas) piesaistīšanas. Pašreiz ESIF garantijas lielajiem saimnieciskās darbības veicējiem nav pieejamas, jo Eiropas Investīciju Fonds (turpmāk – EIF) vēl nav izstrādājis šādu produktu. Sabiedrība Altum prognozē, ka saimnieciskās darbības veicējiem ESIF garantijas būs pieejamas ne ātrāk kā 2017. gada 3. ceturksnī. Vienlaicīgi EIF ir informējis, ka ESIF garantijas varēs saņemt lielie saimnieciskās darbības veicēji ar darbinieku skaitu līdz 500. Savukārt, sabiedrībā Altum, veicot sarunas ar komercbankām, ir saņemta informācija, ka šie aizdevumi ir aktuāli arī uzņēmumiem virs 500 darbiniekiem. Šo divu iepriekš minēto iemeslu dēļ ir nepieciešams veikt grozījumus MK noteikumos Nr.469 un nodrošināt publisko finansējumu, lai lielajiem saimnieciskās darbības veicējiem būtu pieejami paralēlie aizdevumi.  Atbilstoši sabiebrības Altum pieņēmumiem, vidējā aizdevuma summa (līdz 35% no kopējās aizdevuma summas) būs 400 000 - 500 000 *euro*, tādejādi ar plānoto kopējo finansējumu lielajiem saimnieciskās darbības veicējiem 5 992 463 *euro* apmērā būs iespējams apstiprināt 12 - 15 projektus. Plānots, ka finansējums pietiks līdz 2018. gada beigām.  Ņemot vērā iepriekš minēto, EM sadarbībā ar sabiedrību Altum secinājusi, ka Aizdevumu fonda uzkrātie līdzekļi Latvijas mazo un vidējo komersantu mikrokreditēšanas programmas ietvaros (MK rīkojums Nr.752) vislietderīgāk būtu izlietojami, palielinot pieejamo finansējumu paralēlajiem aizdevumiem lielajiem saimnieciskās darbības veicējiem. Tāpēc atbilstoši Ministru kabineta 2016.gada 29.novembra sēdes protokollēmumam (prot. Nr.65, 22§) EM ir izstrādājusi grozījumus MK noteikumos Nr.469 un ierosina mikrokreditēšanas programmas publiskā finansējuma daļu 580 000 *euro* novirzīt paralēlajiem aizdevumiem lielajiem komersantiem. Savukārt, Altum ieguldījumu daļa 145 000 *euro* tiek atgriezta Altum.  Ņemot vērā publisko līdzekļu Latvijas mazo un vidējo komersantu mikrokreditēšanas programmas ietvaros (MK rīkojums Nr.752) ierobežoto apjomu 580 000 *euro* apmērā, kas nav pietiekams paralēlo aizdevumu izsniegšanai lielajiem komersantiem, MK noteikumu Nr.469 grozījumi paredz izmantot arī 2004.–2006. gada Eiropas Savienības fondu plānošanas perioda 2.4.1. nacionālās programmas "Aizdevumi (t. sk. mikrokredīti) komercdarbības uzsākšanai" (turpmāk – 2.4.1. aktivitāte) atmaksu publiskā finansējuma daļu 400 000 *euro*.  Tā kā šobrīd notiek atmaksas 2.4.1.aktivitātē, tad par atmaksu publiskā finansējuma daļu, kas tiek plānota līdz 600 000 *euro* apmērā, turpmāk ar MK noteikumu grozījumiem paredzēts palielināt pieejamo finansējumu paralēlo aizdevumu izsniegšanai lielajiem komersantiem.  Šī finansējuma izmantošana ir atbilstoša Padomes 1999.gada 21.jūnija Nolikuma (EK) Nr.1260/1999, kas nosaka vispārīgus noteikumus par struktūrfondiem 28.panta 3.punkta nosacījumiem.  Tādejādi kopējais novirzītais finansējums paralēlajiem aizdevumiem lielajiem saimnieciskās darbības veicējiem būs 5 980 000 *euro* (t.sk. sabiedrības Altum finansējums 5 000 000 *euro*).  Ņemot vērā mazo paralēlo aizdevumu skaitu lielajiem saimnieciskās darbības veicējiem, kas varētu atbilst ESIF garantijām, MK noteikumu Nr. 469 grozījumi paredz piemērot ESIF garantijas arī MK noteikumu Nr. 469 8.4. punktā minētajiem aizdevumiem.  EIF mājas lapā pieejamā informācija liecina, ka ESIF garantijas var saņemt saimnieciskās darbības veicēji ar darbinieku skaitu līdz 500. Pamatojoties uz sabiedrības Altum realizētās mezanīna un garantiju programmas rezultātiem, no 4 lielajiem mezanīna aizdevumu saņēmējiem 2 saimnieciskās darbības veicējiem darbinieku skaits uzņēmumu grupā bija vairāk kā 500. Līdz ar to secināms, ka tikai puse no plānotajiem 12-15 apstiprinātajiem projektiem varētu atbilst ESIF garantiju prasībām.  Atbilstoši anotācijā norādītajam, pašreiz ESIF garantijas lielajiem saimnieciskās darbības veicējiem nav pieejamas, jo Eiropas Investīciju Fonds (turpmāk – EIF) nav izstrādājis šādu produktu. Sabiedrība Altum ir vairākas reizes sazinājusies ar EIF (pēdējā reize – 2017. gada sākumā), un pēdējā informācija no EIF liecina, ka šobrīd notiek programmas izstrāde un tiek prognozēts, ka 2017.gada 2. ceturksnī varētu būt zināma vispārīga informācija par jauno EIF produktu un attiecīgajiem nosacījumiem. Ja nosacījumi būs atbilstoši, tad sabiedrība Altum sagatavos pieteikumu, kuru EIF izvērtēs un pozitīva lēmuma gadījumā varēs parakstīt līgumu. Pēc sabiedrības Altum pieredzes pie ESIF garantiju piesaistes kredītgarantijām (atbilstoši 2010.gada 26.oktobra noteikumiem Nr.997„Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”) , ir jārēķinās ar vismaz 6 mēnešiem, lai tiktu parakstīts līgums ar EIF. Tādejādi var prognozēt, ka saimnieciskās darbības veicējiem ESIF garantijas būs pieejamas ne ātrāk kā 2018. gada sākumā, ja EIF vispār izstrādās šādu instrumentu.  ESIF garantijas bija paredzēts izmantot lielajiem saimnieciskās darbības veicējiem, lai to realizēto projektu neizdošanās gadījumā samazinātu sabiedrības Altum zaudējumus konkrētajā projektā. MK noteikumu nr. 469 grozījumos ir paredzēts izmantot Mikrokreditēšanas programmas un 2.4.1. aktivitātes atmaksu publisko finansējumu paralēlo aizdevumu sniegšanā lielajiem saimnieciskās darbības veicējiem un atbilstoši Attīstības finanšu institūcijas likuma 12.panta trešās daļas risku novērtējumam šis finansējums tiks izmantots pirmo zaudējumu segšanai līdz apjomam, kas noteikts procentuāli no kopējās izsniegto aizdevumu summas. Ņemot vērā, ka Eiropas Stratēģisko investīciju fonda garantiju piesaistei nav nepieciešams MK noteikumu regulējums (piemēram, garantiju programmās ir līgumi Cosme un Innovfin ietvaros), ņemot vērā, ka lēmumu par garantijām pieņem Eiropas Investīciju fonds, EM izsaka priekšlikum dzēst MK noteikumu 13. punktu. Kad EIF būs izstrādājis garantijas subordinētajiem aizdevumiem, sabiedrība Altum, izvērtējot visus nosacījumus, varēs piesaistīt ESIF garantijas paralēlo aizdevumu kredītrisku samazināšanai, tostarp MK noteikumu nr. 469 8.3. un 8.4. punktos minētajiem saimnieciskās darbības veicējiem.  Eiropas Savienības struktūrfondu 2014. - 2020. gada plānošanas perioda DP “Izaugsme un nodarbinātība” 3. prioritārā virziena mērķa grupas finansējums ir paredzēts maziem un vidējiem saimnieciskās darbības veicējiem, kuriem ir pieejams ļoti plašs atbalsts tiešo un netiešo finanšu instrumentu veidā (skatīt 1.tabulu).  1.tabula   |  |  |  |  | | --- | --- | --- | --- | | Finansējuma pieejamība MVU un lielajiem saimnieciskās darbības veicējiem | | | | |  | Garantijas | Aizdevumi | Paralēlie aizdevumi | | Lielie komersanti | MK not. 997: 0,675+0,48m EUR | Komercbankas | Nav pieejams finansējums | | Mazie un vidējie komersanti | MK not. 997 15m+ 7m portfeļgarantijas (procesā) | 200m izaugsmes aizdevumi | MK not. 469 27m | | Sīkie (mikro) komersanti | Starta20m | | Mikro 10m |   Pašreiz lielajiem saimnieciskās darbības veicējiem finansējumu nodrošina komercbankas, kā arī ir pieejamas garantijas atbilstoši 2010.gada 26.oktobra noteikumiem Nr.997„Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”.  EM sadarbībā ar sabiedrību Altum ir izvērtējusi situāciju ar finansējuma pieejamību lielajiem saimnieciskās darbības veicējiem, kā arī saņemtā informācija no komercbankām liecina, ka arī lielajiem saimnieciskās darbības veicējiem ir jāsastopas ar finansējuma nepieejamību dažādu investīciju projektu realizācijai. Tāpat, ņemot vērā sabiedrības Altum realizētās mezanīnu aizdevumu programmas pieredzi (atbalstīti 5 projekti lielajiem saimnieciskās darbības veicējiem 3 milj. eiro apmērā), var secināt, ka ir pieprasījums pēc šāda veida aizdevumiem. Tāpēc EM priekšlikums ir novirzīt Mikrokreditēšanas programmas un 2.4.1. aktivitātes atmaksu publisko finansējumu lielajiem saimnieciskās darbības veicējiem, kas būtu finansējums līdz EFSI līguma noslēgšanai orientējoši 2018.gadā.  Precizēts MK noteikumu Nr. 469 4.punkts, nosakot, ar kādām kredītiestādēm Altum sniedz kopā paralēlos aizdevumus saimnieciskās darbības veicējiem. Šie grozījumi nepieciešami, lai vienādotu kredītiestādes definīciju paralēlo aizdevumu un garantiju (atbilstoši 26.10.2010 MK noteikumiem Nr. 997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”) programmās.  MK noteikumu Nr.469 grozījumi paredz arī precizēt 17.1.apakšpunktu, papildinot, ka arī publisko līdzekļu Latvijas mazo un vidējo komersantu mikrokreditēšanas programmas ietvaros (MK rīkojums Nr.752) un 2004.–2006. gada Eiropas Savienības fondu plānošanas perioda 2.4.1. nacionālās programmas "Aizdevumi (t. sk. mikrokredīti) komercdarbības uzsākšanai" atmaksu publiskā finansējuma daļa tiek izmantotas pirmo zaudējumu segšanai, līdz apjomam, kas noteikts procentuāli no kopējās izsniegto aizdevumu summas, balstoties uz sagaidāmo zaudējumu riska novērtējumu atbilstoši Attīstības finanšu institūcijas likuma 12.panta trešajai daļai.  Pašreiz spēkā esošo MK noteikumu Nr.469 20.5.apakšpunkts norāda ierobežotās nozares (45.nodaļa "Automobiļu un motociklu vairumtirdzniecība, mazumtirdzniecība un remonts" un 46. nodaļa "Vairumtirdzniecība, izņemot automobiļus un motociklus"), taču punkta ievadā neprecīzi norādīts, ka ierobežotā nozare ir arī mazumtirdzniecība, lai gan atbilstoši NACE tā nav norādīta kā neatbalstāmā nozare (NACE 47.nodaļas “Mazumtirdzniecība, izņemot automobiļus un motociklus” nozares ir atbalstāmās). Līdz ar to nepieciešams MK noteikumu Nr.469 20.5.apakšpunktu precizēt, skaidri nosakot neatbalstāmo nozari - vairumtirdzniecība. Vienlaikus svītrota arī MK noteikumu Nr.469 20.5.punkta beigu daļa (“izņemot gadījumu, ja paralēlais aizdevums tiek piešķirts saimnieciskās darbības veicējam, kura pamatdarbība ir apstrādes nozare (NACE 2. red. C sadaļa "Apstrādes rūpniecība"’), jo mazumtirdzniecība ir atļauta un vairs nav nepieciešama atruna, ka var piešķirt paralēlo aizdevumu vairumtirdzniecībai, ja uzņēmumam pamatdarbība ir apstrādes rūpniecība.  MK noteikumu Nr. 469 grozījumi paredz precizēt neatbalstāmo nozaru sarakstu, turpmāk atļaujot paralēlos aizdevumus saņemt saimnieciskās darbības veicējiem, kuri darbojas nozarē 77.3 "Pārējo darba mašīnu, iekārtu un materiālo līdzekļu iznomāšana un ekspluatācijas līzings". Šādus precizējumus ir nepieciešams veikt, tā kā tuvākajos gados palielināsies aktivitāte būvniecības sektorā, attiecīgi palielināsies pieprasījums pēc specializētu mašīnu, iekārtu, aprīkojuma nomas. Tāpat arī citās nozarēs strādājošiem noteiktos gadījumos ir izdevīgāk nomāt nepieciešamo aprīkojumu, nevis iegādāties savā īpašumā. Papildus tiek svītrots arī MK noteikumu Nr.469 20.15.apakšpunkts, turpmāk atļaujot paralēlos aizdevumus saņemt saimnieciskās darbības veicējiem, kuri darbojas nozarēs "individuālās lietošanas priekšmetu un mājsaimniecības piederumu remonts, pārējo individuālo pakalpojumu sniegšana" (NACE 2.red. grupa 95.2 "Individuālās lietošanas priekšmetu un mājsaimniecības piederumu remonts" un 96. nodaļa "Pārējo individuālo pakalpojumu sniegšana"), jo ir palielinājusies interese par finanšu instrumentiem no minētās nozares komersantiem.  Lai sabiedrība Altum nenonāktu situācijā, kad pamatsummas maksājums tiek atlikts uz termiņa beigām un finansējuma saņēmējam rodas problēmas ar finanšu līdzekļiem, lai samaksātu visu noteikto pamatsummas maksājumu, kurā palielinātos sagaidāmos zaudējumi no programmas īstenošanas, nepieciešams pamatsummas atmaksu daļēji ierobežot, nosakot, kā tā jāsāk atmaksāt 3 vai 5 gadus (atkarībā no aizdevuma atmaksas termiņa) līdz aizdevuma atmaksas termiņa beigām:  “31.1 Paralēlajiem aizdevumiem, kuri paredzēti nekustamā īpašuma iegādei, būvniecībai vai rekonstrukcijai, un kuru pamatsummas atmaksas atliktais termiņš:  31.11. nepārsniedz 10 gadus, pamatsummas atmaksas ir jāuzsāk ne vēlāk kā 3 gadus pirms aizdevuma atmaksas termiņa beigām.  31.12. nepārsniedz 15 gadus, pamatsummas atmaksas ir jāuzsāk ne vēlāk kā 5 gadus pirms aizdevuma atmaksas termiņa beigām.”  Šāda pieejam ļautu komercbankām paralēlos aizdevumus uzskatīt par līdzvērtīgu pašu kapitāla finansējumam.  Ņemot vērā Ministru kabineta 2016.gada 29.novembra sēdes protokollēmuma (prot. Nr.65, 22§) 2.punktu: Ekonomikas ministrijai sadarbībā ar akciju sabiedrību "Attīstības finanšu institūcija Altum" līdz 2017.gada 1.martam izstrādāt: 2.2. priekšlikumus par Aizdevumu fonda vadības izmaksu atbilstību proporcionāli administrējamo aizdevumu apjomam, EM sadarbībā ar sabiedrību Altum ir izvērtējusi vadības izmaksu segšanas iespējas un informē, ka Mikrokreditēšanas programmas ietvaros uzkrātie publiskie līdzekļi netiks izmantoti vadības izmaksu segšanai. Saskaņā ar iepriekš minēto, tiek nodrošināta vadības izmaksu atbilstība proporcionāli administrējamo aizdevumu apjomam.  Vadības izmaksas aprēķina atbilstoši Ekonomikas ministrijas un Finanšu ministrijas saskaņotajai "Programmu pārvaldības izmaksu attiecināšanas metodika" (saskaņota 22.06.2016). Metodika nodrošina, ka uz katru Altum realizēto programmu attiecina tiešās un netiešās izmaksas. Tiešās izmaksas ir tieši saistītas ar programmas ieviešanu, piemēram, darbinieku algas, kas tieši strādā ar programmu, izvērtējumi, konsultācijas. Uz katru programmu proporcionāli attiecina arī Altum netiešās izmaksas – atbalsta funkcijas, IT, telpas u.c. izmaksas, kas nav tieši attiecināmas uz programmu, jo visu Altum īstenoto programmu ienākumiem (procentu likmes un vadības izmaksas) jānosedz visas Altum izmaksas.  Izstrādājot Attīstības finanšu institūcijas likuma 12.panta 3.daļā minēto novērtējumu, nosaka uz programmu attiecināmās izmaksas, no kā izriet procentu likme aizdevumiem, kas nosedz visas izmaksas. Altum novērtējumu apstiprinās, kad būs zināmi visi MK noteikumu nosacījumi, kas var ietekmēt novērtējumu. |
| 3. | Projekta izstrādē iesaistītās institūcijas | Sabiedrība Altum |
| 4. | Cita informācija | Nav. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, sabiedrība Altum. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.  Noteikumu projekts ietekmē tautsaimniecību, jo paredz pieejamā finansējuma paralēlajiem aizdevumiem lielajiem saimnieciskās darbības veicējiem palielināšanu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | MK rīkojums Nr. 752 zaudē spēku pēc noteikumu projekta apstiprināšanas, jo noteikumu projekta apstiprināšanas brīdī nebūs spēkā esošu līgumu, kas noslēgti programmas ietvaros. |
| 2. | Atbildīgā institūcija | EM |
| 3. | Cita informācija | - |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Padomes 1999. gada 21. jūnija Nolikuma (EK) Nr.1260/1999, kas nosaka vispārīgus noteikumus par struktūrfondiem, 28. panta 3. punkts. | |
| 2. | Citas starptautiskās saistības | Projekts šo jomu neskar. | |
| 3. | Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes nav paredzētas. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē netika paredzēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un sabiedrība Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un sabiedrības Altum esošo funkciju ietvaros. |
| 3. | Cita informācija | Nav |

Anotācijas III. sadaļa un VI sadaļa – noteikumu projekts šo jomu neskar.

Ministru prezidenta biedrs,

ekonomikas ministrs A. Ašeradens

Vīza:

Valsts sekretāra pienākumu izpildītāja,

Administrācijas vadītāja I.Jaunzeme

2557

67013298, Signe Tuklere

Signe.Tuklere@em.gov.lv